Daoust ha  derc'hel a c'hellit ho reizhiad kent ? M'ho poa un Unix a-raok, ne vo lamet netra da geñver ar staliadur-se. Ma n'ho poa ket, e vo ret deoc'h staliañ unan, o kregiñ gant rannañ ho pladenn galet evit ma c'hello ar reizhiadoù korvoiñ liesseurt kenvevañ gant pep a egor distag. N'eo ket dav avat skarzhañ kement tra a oa staliaet a-gent. Gant mavegoù evel FIPS pe Partition Magic da skouer, e c'heller rannañ ur parzhadur eus ar bladenn galet a chomfe egor ennañ, evit ober daou gantañ. Goulev staliañ Linux da  skouer ho heñcho war an argerzhadur-se.